Mutane 11 sun rasu bayan Tirela ta fadi a Koko - BBC Hausa
Mutane 11 sun rasu bayan Tirela ta fadi a Koko
2 Maris 2013
http://www.bbc.com/hausa/news/2013/03/130302_nigeria_accident.shtml
Tirela ta fadi a Birnin Kokon jahar Kebbi
A Najeriya rahotanni daga garin Koko na jihar Kebbi da ke arewacin kasar na cewa mutane goma sha daya ne suka mutu, wasu mutanen ashirin da hudu kuma sun samu raunuka, sakamakon faduwar wata Tirela mai daukar kaya da sanyin safiyar ranar asabar.Tirelar dai ta fito ne daga birnin Lagos zuwa garin Jega, kuma ta na makare ne da buhuna da mutane.Wani wanda ya shaida lamarin yace dukkanin wadanda su ka rasun matasa ne majiya karfi wadanda su ka fito daga jahohin Kebbi da kuma SakkwatoAn kuma garzaya da wadanda su ka jikkata zuwa babban asibitin garin Koko inda suke karbar magani.Ana dai yawan danganta hatsarin mota da ake yawan samu a Najeriya da rashin tituna masu kyau, da ganganci daga bangaren direbobi da kuma rashin bin ka'idar tuki.
Karin bayani Gobarar bututun mai ta hallaka mutane 30 a jahar Ogun 13 Janairu 2013 'Yan bindiga sun kashe akalla mutane shida a Zamfara 5 Janairu 2013 An kashe akalla mutane 17 a Najeriya 28 Disamba 2012 Hausa navigation